DEĊIŻJONI TAL-KUNSILL
ta’ l-24 ta' Mejju 2004
li taħtar membri ġodda tal-Kumitat Ekonomiku u Sociali
(2004/735/KE)
IL-KUNSILL TA’ L-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod speċjali, l-Artikolu 49 tiegħu,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,
Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 166 tiegħu,
Wara li kkunsidra l-Att dwar il-kondizzjonijiet ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja u l-aġġustamenti lit-Trattati li fuqhom hija mibnija l-Unjoni Ewropea, u b'mod partikolari l-Artikoli 14 u 48 tiegħu,
Wara li kkunsidra d-Deċiżjoni tal-Kunsill tas-17 ta' Settembru 2002 li taħtar il-membri tal-Kumitat Ekonomiku u Soċjali għall-perjodu bejn il-21 ta' Settembru 2002 sa l-20 ta' Settembru 2006,
Wara li kkunsidra l-proposti magħmula mill-gvernijiet tar-Repubblika Ċeka, l-Estonja, Ċipru, il-Latvja, il-Litwanja, L-Ungerija, Malta, l-Polonja, s-Slovenja u s-Slovakkja,
Wara li kkonsulta lill-Kummissjoni,
Billi, wara l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, il-Kumitat Ekonomiku u Soċjali għandu jikber bil-ħatra ta’ ħamsa u disgħin membru li jirrappreżentaw il-komponenti ekonomiċi u soċjali differenti tas-soċjetà ċivili organizzata,
Billi l-kompożizzjoni tal-Kumitat għandha tieħu kont tal-bżonn li tiġi żgurata rappreżentazzjoni adegwata tad-diversi komponenti ekonomiċi u soċjali differenti tas-soċjetà ċivili organizzata,
IDDEĊIEDA KIF ĠEJ:
Artikolu Uniku
Il-persuni li l-ismijiet u t-titoli tagħhom huma elenkati fl-Anness huma b’dan maħtura bħala membri tal-Kumitat Ekonomiku u Soċjali għall-perijodu sa l-20 ta’ Settembru 2006.
Magħmula fi Brussel, nhar l-24 ta' Mejju 2004.